phoneee/thai-legal-corpus huggingface dataset:
ระเบียบสำนักทะเบียนกลางระเบียบสำนักทะเบียนกลางว่าด้วยการจัดทำทะเบียนราษฎรด้วยระบบคอมพิวเตอร์(ฉบับที่ ๔)พ.ศ. ๒๕๔๙ อาศัยอำนาจตามความในมาตรา๘ (๑) วรรคสอง แห่งพระราชบัญญัติการทะเบียนราษฎร พ.ศ. ๒๕๓๔ ผู้อำนวยการทะเบียนกลางออกระเบียบเกี่ยวกับการจัดทำทะเบียนราษฎรไว้ดังต่อไปนี้ข้อ๑ ระเบียบนี้เรียกว่า ระเบียบสำนักทะเบียนกลางว่าด้วยการจัดทำทะเบียนราษฎรด้วยระบบคอมพิวเตอร์ (ฉบับที่ ๔) พ.ศ. ๒๕๔๙ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ให้เพิ่มความต่อไปนี้เป็นข้อ ๕/๖ แห่งระเบียบสำนักทะเบียนกลางว่าด้วยการจัดทำทะเบียนราษฎรด้วยระบบคอมพิวเตอร์ พ.ศ. ๒๕๓๘ข้อ ๕/๖ เมื่อนายอำเภอได้อนุมัติ หรืออนุญาตเกี่ยวกับการทะเบียนราษฎรตามที่จะกล่าวต่อไปแล้วให้นายทะเบียนอำเภอหรือนายทะเบียนท้องถิ่นบันทึกรหัสผ่านของนายทะเบียนอำเภอหรือนายทะเบียนท้องถิ่นแล้วแต่กรณี เพื่อการเพิ่มชื่อ จำหน่ายชื่อ แก้ไขเปลี่ยนแปลงรายการในทะเบียนบ้าน (ท.ร.๑๔)ดังนี้(๑)การพิจารณาอนุมัติให้เพิ่มชื่อในทะเบียนบ้าน (ท.ร.๑๔) กรณีการแจ้งเกิดเกินกำหนดของคนมีสัญชาติไทยและการพิจารณาเห็นชอบการแจ้งเกิดเกินกำหนดเด็กมีอายุต่ำกว่า ๗ ปีบริบูรณ์ในวันที่ยื่นคำร้องกรณีมีเหตุอันสมควรสงสัยเรื่องสัญชาติของเด็กที่จะแจ้งการเกิด(๒)การอนุมัติให้เพิ่มชื่อคนสัญชาติไทยที่ไม่มีชื่อและรายการบุคคลอยู่ในทะเบียนบ้าน (ท.ร.๑๔)เพราะตกสำรวจตรวจสอบทะเบียนราษฎร พ.ศ. ๒๔๙๙(๓)การอนุมัติให้เพิ่มชื่อบุคคลอ้างว่าเป็นคนมีสัญชาติไทยขอเพิ่มชื่อในทะเบียนบ้าน (ท.ร.๑๔)โดยไม่มีหลักฐานเอกสารมาแสดง(๔)การอนุมัติให้เพิ่มชื่อเด็กอนาถาซึ่งอยู่ในความอุปการะเลี้ยงดูของบุคคล หน่วยงานเอกชนหรือหน่วยงานของรัฐในทะเบียนบ้าน (ท.ร.๑๔)(๕)การอนุมัติให้เพิ่มชื่อบุคคลที่ได้มีการลงรายการ ตาย หรือจำหน่าย ในทะเบียนบ้านฉบับที่มีเลขประจำตัวประชาชนเพราะแจ้งผิดคนหรือสำคัญผิดในข้อเท็จจริงในทะเบียนบ้าน(ท.ร.๑๔)(๖)การอนุมัติให้เพิ่มชื่อบุคคลที่ถูกจำหน่ายชื่อและรายการบุคคลในทะเบียนบ้าน เนื่องจากมีชื่อและรายการในทะเบียนบ้านโดยมิชอบหรือโดยทุจริตหรือเป็นคนสาบสูญตามคำสั่งศาลในทะเบียนบ้าน (ท.ร.๑๔)(๗)การอนุมัติให้เพิ่มชื่อในทะเบียนบ้าน (ท.ร.๑๔) สำหรับคนต่างด้าวที่มีใบสำคัญประจำตัวคนต่างด้าวและเคยมีชื่อในทะเบียนบ้าน(๘)การอนุมัติให้เพิ่มชื่อคนต่างด้าวที่เข้ามาในราชอาณาจักรไทย โดยได้รับการผ่อนผันเป็นกรณีพิเศษหรือไม่ได้รับอนุญาตตามกฎหมาย ว่าด้วยคนเข้าเมือง รวมทั้งผู้เกิดในราชอาณาจักรไทยซึ่งไม่ได้สัญชาติไทยในทะเบียนบ้าน (ท.ร.๑๓)(๙)การอนุมัติให้จำหน่ายชื่อบุคคลและรายการบุคคลในทะเบียนบ้าน ซึ่งมีชื่อและรายการในทะเบียนบ้าน(ท.ร.๑๔) โดยมิชอบด้วยกฎหมาย หรือระเบียบแบบแผน(๑๐)การอนุญาตให้แก้ไข เปลี่ยนแปลงรายการเกี่ยวกับสัญชาติในเอกสารการทะเบียนราษฎรจากสัญชาติอื่นหรือไม่มีสัญชาติเป็นสัญชาติไทย เนื่องจากการได้สัญชาติไทยหรือการคัดลอกรายการผิดพลาดหรือลงรายการผิดไปจากข้อเท็จจริงประกาศ ณ วันที่ ๑๑เมษายน พ.ศ. ๒๕๔๙ชาญชัย สุนทรมัฏฐ์ผู้อำนวยการทะเบียนกลางนันทนา/ผู้จัดทำ๗ กันยายน ๒๕๔๙ปริญสินีย์/ปรับปรุง๒๙ พฤษภาคม ๒๕๕๗[๑] ราชกิจจานุเบกษา เล่ม ๑๒๓/ตอนที่ ๘๔ ง/หน้า ๑๗/๒๔ สิงหาคม ๒๕๔๙
ประกาศกระทรวงการคลังประกาศกระทรวงการคลังเรื่องการกู้เงินสำหรับโครงการเพื่อการวางระบบบริหารจัดการน้ำและสร้างอนาคตประเทศพ.ศ. ๒๕๕๕ในปีงบประมาณพ.ศ. ๒๕๕๖ครั้งที่ ๕[๑] เพื่อให้เป็นไปตามความในมาตรา ๑๖แห่งพระราชบัญญัติการบริหารหนี้สาธารณะ พ.ศ. ๒๕๔๘ ประกอบกับมาตรา ๑๒ แห่งพระราชกำหนดให้อำนาจกระทรวงการคลังกู้เงินเพื่อการวางระบบบริหารจัดการน้ำและสร้างอนาคตประเทศพ.ศ. ๒๕๕๕ กระทรวงการคลังขอประกาศให้ทราบทั่วกันว่ากระทรวงการคลังโดยอนุมัติคณะรัฐมนตรี อาศัยอำนาจตามความในมาตรา ๓แห่งพระราชกำหนดให้อำนาจกระทรวงการคลังกู้เงินเพื่อการวางระบบบริหารจัดการน้ำและสร้างอนาคตประเทศพ.ศ. ๒๕๕๕ จึงได้ดำเนินการกู้เงิน โดยมีรายละเอียดและเงื่อนไข ดังต่อไปนี้๑. ผู้ให้กู้ :ธนาคารออมสิน และธนาคารกรุงเทพ จำกัด (มหาชน)๒. วัตถุประสงค์ในการกู้ :เพื่อนำมาใช้ในโครงการเพื่อการวางระบบบริหารจัดการน้ำและสร้างอนาคตประเทศ๓. รายละเอียดเงื่อนไข:๓.๑ วงเงินกู้ : ๖๓,๒๓๗.๐๐ ล้านบาท(หกหมื่นสามพันสองร้อยสามสิบเจ็ดล้านบาทถ้วน)๓.๒ อัตราดอกเบี้ยเท่ากับอัตราดอกเบี้ยอ้างอิง(อัตราต่ำสุดของอัตราดอกเบี้ยเงินฝากประจำ ๖ เดือน ประเภทบุคคลธรรมดา เฉลี่ย ๗ วันของธนาคารพาณิชย์ขนาดใหญ่ ๔ แห่ง (FDR) ตามประกาศธนาคารแห่งประเทศไทย)บวกด้วย Spread โดยปรับอัตราดอกเบี้ยทุกงวด ๖ เดือนหากอัตราดอกเบี้ยอ้างอิงมีการเปลี่ยนแปลง การคำนวณดอกเบี้ยใช้หลักเกณฑ์หนึ่งปีมี๓๖๕ วัน แล้วนับตามจำนวนวันที่เกิดขึ้นจริง เศษของหนึ่งสตางค์ให้ปัดทิ้ง โดยดอกเบี้ยงวดแรกมีอัตราดอกเบี้ยเท่ากับอัตราดอกเบี้ยอ้างอิงบวกSpread เฉลี่ย ร้อยละ ๑.๘๗๓ ต่อปี๓.๓ กระทรวงการคลังจะทยอยเบิกเงินกู้ นับตั้งแต่วันที่ ๑ ตุลาคม ๒๕๕๙ถึงวันที่ ๓๐ กันยายน ๒๕๖๐ โดยจะเบิกที่อัตราดอกเบี้ยต่ำสุดก่อนโดยจะแจ้งให้ผู้ให้กู้ทราบล่วงหน้าไม่น้อยกว่า ๒ วันทำการ๓.๔ การชำระดอกเบี้ยกระทรวงการคลังจะชำระดอกเบี้ยเงินกู้ให้ผู้ให้กู้ ทุกงวด ๖ เดือนในวันที่ ๑ เมษายน และวันที่ ๑ ตุลาคม ของทุกปี โดยจะชำระดอกเบี้ยงวดแรก ในวันที่๑ เมษายน ๒๕๖๐ และชำระดอกเบี้ยงวดสุดท้ายพร้อมต้นเงินกู้ ณ วันสิ้นสุดสัญญาเงินกู้การชำระดอกเบี้ยงวดแรก กระทรวงการคลังจะใช้อัตราดอกเบี้ยอ้างอิงเฉลี่ย ๗ วัน ตั้งแต่วันที่ ๒๔-๓๐ กันยายน ๒๕๕๙ เป็นฐานในการคำนวณสำหรับอัตราดอกเบี้ยในงวดต่อ ๆ ไป จะใช้อัตราดอกเบี้ยอ้างอิง เฉลี่ย ๗ วัน ก่อน ๒วันทำการ ก่อนวันครบกำหนดชำระดอกเบี้ยเพื่อใช้คำนวณดอกเบี้ยในช่วงระยะเวลา ๖ เดือนถัดมา๓.๕ การชำระต้นเงินกระทรวงการคลังจะชำระคืนต้นเงินกู้ทั้งจำนวน ณวันสิ้นสุดสัญญากู้ยืมเงิน คือ วันที่ ๑ ตุลาคม ๒๕๖๓๓.๖ การชำระหนี้ก่อนกำหนดกระทรวงการคลังสามารถชำระคืนเงินกู้ก่อนครบกำหนดได้ทั้งจำนวนหรือบางส่วนโดยจะทยอยคืนหนี้เงินกู้ที่อัตราดอกเบี้ยสูงสุดก่อนทั้งนี้กระทรวงการคลังจะแจ้งให้ผู้ให้กู้ทราบล่วงหน้าไม่น้อยกว่า ๑ เดือน๓.๗หากวันครบกำหนดชำระดอกเบี้ยตรงกับวันหยุดราชการหรือวันหยุดธนาคารแห่งประเทศไทยกระทรวงการคลังจะชำระหนี้ในวันเปิดทำการถัดไป โดยไม่นับวันหยุดราชการหรือวันหยุดธนาคารแห่งประเทศไทยดังกล่าวเข้ารวมเพื่อคำนวณดอกเบี้ยในงวดที่ถึงกำหนดชำระยกเว้นการชำระหนี้งวดสุดท้ายให้คำนวณดอกเบี้ยจนถึงวันก่อนวันชำระหนี้๓.๘ ไม่มีค่าธรรมเนียมและค่าใช้จ่ายใด ๆประกาศณ วันที่ ๒๗ มิถุนายน พ.ศ. ๒๕๕๖พงษ์ภาณุเศวตรุนทร์รองปลัดกระทรวงการคลังหัวหน้ากลุ่มภารกิจด้านรายจ่ายและหนี้สินปฏิบัติราชการแทนรัฐมนตรีว่าการกระทรวงการคลังปริยานุช/ผู้จัดทำ๒๖ กรกฎาคม๒๕๕๖อุษมล/ผู้ตรวจ๒๖ กรกฎาคม๒๕๕๖[๑] ราชกิจจานุเบกษาเล่ม ๑๓๐/ตอนพิเศษ ๘๖ ง/หน้า ๒๕/๑๗ กรกฎาคม ๒๕๕๖
ประกาศกระทรวงมหาดไทยประกาศกระทรวงมหาดไทยเรื่องจัดตั้งองค์การบริหารส่วนตำบลเมืองศรีไค อำเภอวารินชำราบ จังหวัดอุบลราชธานีเป็นเทศบาลตำบลเมืองศรีไค[๑] โดยที่กระทรวงมหาดไทยพิจารณาแล้วเห็นว่าองค์การบริหารส่วนตำบลเมืองศรีไค อำเภอวารินชำราบ จังหวัดอุบลราชธานีมีสภาพเหมาะสม สมควรให้จัดตั้งเป็นเทศบาลตำบลอาศัยอำนาจตามความในมาตรา ๔๒แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕)พ.ศ. ๒๕๔๖ และมาตรา ๗ แห่งพระราชบัญญัติเทศบาล พ.ศ. ๒๔๙๖ รัฐมนตรีว่าการกระทรวงมหาดไทยจึงจัดตั้งองค์การบริหารส่วนตำบลเมืองศรีไคอำเภอวารินชำราบ จังหวัดอุบลราชธานี เป็นเทศบาลตำบลเมืองศรีไคองค์การบริหารส่วนตำบลที่ได้รับการจัดตั้งเป็นเทศบาลตำบลตามประกาศนี้มีแนวเขตตามคำบรรยายแนวเขตและแผนที่ท้ายประกาศกระทรวงมหาดไทยและพ้นสภาพแห่งการเป็นองค์การบริหารส่วนตำบลรวมทั้งให้สมาชิกภาพของสมาชิกสภาองค์การบริหารส่วนตำบลสิ้นสุดลงและนายกองค์การบริหารส่วนตำบลพ้นจากตำแหน่งนับแต่วันที่ได้มีประกาศนี้จัดตั้งขึ้นเป็นเทศบาลตำบลเป็นต้นไปบรรดางบประมาณ ทรัพย์สิน สิทธิ สิทธิเรียกร้อง หนี้ พนักงานส่วนตำบลและลูกจ้างขององค์การบริหารส่วนตำบลโอนไปเป็นของเทศบาลตำบลที่จัดตั้งขึ้นและบรรดาข้อบัญญัติองค์การบริหารส่วนตำบลที่ได้ใช้บังคับในเรื่องใดอยู่ก่อนแล้วคงใช้บังคับได้ต่อไปจนกว่าจะได้มีการตราเทศบัญญัติในเรื่องนั้นขึ้นใหม่ ตามมาตรา ๔๒แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕) พ.ศ.๒๕๔๖ทั้งนี้ ตั้งแต่บัดนี้เป็นต้นไปประกาศณ วันที่ ๒๗ ตุลาคม พ.ศ. ๒๕๕๒บุญจง วงศ์ไตรรัตน์รัฐมนตรีช่วยว่าการฯปฏิบัติราชการแทนรัฐมนตรีว่าการกระทรวงมหาดไทย[เอกสารแนบท้าย]๑. คำบรรยายแนวเขตเทศบาลตำบลเมืองศรีไค อำเภอวารินชำราบจังหวัดอุบลราชธานี ท้ายประกาศกระทรวงมหาดไทย เรื่องจัดตั้งองค์การบริหารส่วนตำบลเมืองศรีไค อำเภอวารินชำราบ จังหวัดอุบลราชธานี เป็นเทศบาลตำบลเมืองศรีไคลงวันที่ ๒๗ ตุลาคม พ.ศ. ๒๕๕๒๒. แผนที่ท้ายประกาศกระทรวงมหาดไทย เรื่องจัดตั้งองค์การบริหารส่วนตำบลเมืองศรีไค อำเภอวารินชำราบ จังหวัดอุบลราชธานี เป็นเทศบาลตำบลเมืองศรีไคลงวันที่ ๒๗ ตุลาคม พ.ศ. ๒๕๕๒(ดูข้อมูลจากภาพกฎหมาย)ปริยานุช/ผู้จัดทำ๒๘ กุมภาพันธ์๒๕๕๔ณัฐวดี/ตรวจ๒๘ กุมภาพันธ์๒๕๕๔[๑] ราชกิจจานุเบกษาเล่ม ๑๒๘/ตอนพิเศษ ๑๗ ง/หน้า ๖๒/๑๑ กุมภาพันธ์ ๒๕๕๔
เทศบัญญัติเทศบาลเมืองไร่ขิงเทศบัญญัติเทศบาลเมืองไร่ขิงเรื่องเกณฑ์การลดหย่อนที่ดินที่ไม่ต้องเสียภาษีบำรุงท้องที่พ.ศ.๒๕๕๑[๑] โดยที่เห็นเป็นการสมควรตราเทศบัญญัติเทศบาลเมืองไร่ขิงว่าด้วยเกณฑ์การลดหย่อนที่ดินที่ไม่ต้องเสียภาษีบำรุงท้องที่อาศัยอำนาจตามความในมาตรา ๖๐ แห่งพระราชบัญญัติเทศบาลพ.ศ. ๒๔๙๖ ซึ่งแก้ไขเพิ่มเติมโดยมาตรา ๕ แห่งพระราชบัญญัติเทศบาล (ฉบับที่ ๕) พ.ศ.๒๕๑๐ ประกอบกับมาตรา ๒๒ (๓) แห่งพระราชบัญญัติภาษีบำรุงท้องที่ พ.ศ. ๒๕๐๘ซึ่งแก้ไขเพิ่มเติมโดยพระราชกำหนดแก้ไขเพิ่มเติมพระราชบัญญัติภาษีบำรุงท้องที่พ.ศ. ๒๕๐๘ พ.ศ. ๒๕๒๔เทศบาลเมืองไร่ขิงโดยความเห็นชอบจากสภาเทศบาลเมืองไร่ขิงและผู้ว่าราชการจังหวัดนครปฐมจึงตราเทศบัญญัติไว้ ดังต่อไปนี้ข้อ ๑เทศบัญญัตินี้เรียกว่า เทศบัญญัติเทศบาลเมืองไร่ขิง เรื่องเกณฑ์การลดหย่อนที่ดินที่ไม่ต้องเสียภาษีบำรุงท้องที่ พ.ศ. ๒๕๕๑ข้อ ๒เทศบัญญัตินี้ให้ใช้บังคับในเขตเทศบาลเมืองไร่ขิงเมื่อได้ประกาศไว้โดยเปิดเผยที่สำนักงานเทศบาลเมืองไร่ขิง แล้วเจ็ดวันข้อ ๓บรรดาเทศบัญญัติ ประกาศ ระเบียบหรือคำสั่งอื่นใดในส่วนที่ได้ตราไว้แล้วในเทศบัญญัตินี้หรือซึ่งขัดหรือแย้งกับเทศบัญญัตินี้ ให้ใช้เทศบัญญัตินี้แทนข้อ ๔บุคคลธรรมดาซึ่งเป็นเจ้าของที่ดินแปลงเดียวหรือหลายแปลงที่อยู่ในเทศบาลเมืองไร่ขิงและใช้ที่ดินนั้นเป็นที่อยู่อาศัยของตนเป็นที่เลี้ยงสัตว์ของตน หรือประกอบกสิกรรมของตนให้ลดหย่อนไม่ต้องเสียภาษีบำรุงท้องที่ได้ หนึ่งร้อยตารางวาข้อ ๕ให้นายกเทศมนตรีเมืองไร่ขิงเป็นผู้รักษาการให้เป็นไปตามเทศบัญญัตินี้และให้มีอำนาจออกระเบียบ ประกาศหรือคำสั่งเพื่อปฏิบัติการให้เป็นไปตามเทศบัญญัตินี้ประกาศณ วันที่ ๒๔ ธันวาคม พ.ศ. ๒๕๕๑จำรัสตั้งตระกูลธรรมนายกเทศมนตรีเมืองไร่ขิงปริยานุช/ผู้จัดทำ๒๒ตุลาคม ๒๕๕๒นันท์นภัสร์/ตรวจ๒๒ตุลาคม ๒๕๕๒[๑]ราชกิจจานุเบกษา เล่ม ๑๒๖/ตอนที่ ๑๒๒ ง/หน้า ๔/๑๕ ตุลาคม ๒๕๕๒
คำสั่งสำนักงานตรวจคนเข้าเมืองคำสั่งสำนักงานตรวจคนเข้าเมืองที่ ๑๑/๒๕๖๐เรื่องมอบหมายพนักงานเจ้าหน้าที่ออกหนังสือสำคัญประจำตัวผู้ควบคุมพาหนะและคนประจำพาหนะ(ตม.๑)[๑] ตามที่ได้มีกฎกระทรวงกำหนดแบบเอกสารตามกฎหมายว่าด้วยคนเข้าเมืองและวิธีการขอหลักฐานการแจ้งออกไปนอกราชอาณาจักรเพื่อกลับเข้ามาอีกและการขอกลับเข้ามามีถิ่นที่อยู่ในราชอาณาจักรตามเดิม พ.ศ. ๒๕๕๙กำหนดแบบหนังสือสำคัญประจำตัวผู้ควบคุมพาหนะและคนประจำพาหนะ (ตม.๑)พร้อมทั้งกำหนดให้พนักงานเจ้าหน้าที่ที่ได้รับมอบหมายเป็นผู้มีอำนาจออกหนังสือสำคัญประจำตัวดังกล่าวอาศัยอำนาจตามมาตรา ๑๔ มาตรา ๗๔แห่งพระราชบัญญัติตำรวจแห่งชาติ พ.ศ. ๒๕๔๗ และระเบียบ ก.ต.ช.ว่าด้วยหลักเกณฑ์การปฏิบัติราชการของผู้บัญชาการในฐานะเป็นอธิบดีหรือแทนผู้บัญชาการตำรวจแห่งชาติพ.ศ. ๒๕๕๑ ลงวันที่ ๒๙ สิงหาคม พ.ศ. ๒๕๕๑ แก้ไขเพิ่มเติม (ฉบับที่ ๒) พ.ศ. ๒๕๕๕ลงวันที่ ๑๖ มกราคม พ.ศ. ๒๕๕๕ ประกอบมาตรา ๑๓ (๑) วรรคสอง แห่งพระราชบัญญัติคนเข้าเมืองพ.ศ. ๒๕๒๒ และกฎกระทรวงกำหนดแบบเอกสารตามกฎหมายว่าด้วยคนเข้าเมืองและวิธีการขอหลักฐานการแจ้งออกไปนอกราชอาณาจักรเพื่อกลับเข้ามาอีก และการขอกลับเข้ามามีถิ่นที่อยู่ในราชอาณาจักรตามเดิมพ.ศ. ๒๕๕๙ ข้อ ๓จึงมอบหมายพนักงานเจ้าหน้าที่ออกหนังสือสำคัญประจำตัวผู้ควบคุมพาหนะและคนประจำพาหนะ(ตม.๑) ดังนี้๑.กองบังคับการตรวจคนเข้าเมือง ๒ข้าราชการตำรวจชั้นสัญญาบัตรที่มีหน้าที่รับผิดชอบระดับสารวัตรขึ้นไป๒.กองบังคับการตรวจคนเข้าเมือง ๓ - ๖๒.๑หัวหน้าตรวจคนเข้าเมืองจังหวัด หรือหัวหน้าด่านตรวจคนเข้าเมืองซึ่งเป็นหน่วยงานที่ขึ้นการบังคับบัญชาต่อกองบังคับการตรวจคนเข้าเมืองโดยตรงซึ่งมีระดับตำแหน่งสารวัตรใหญ่ขึ้นไปหรือผู้ที่มีหน้าที่รับผิดชอบระดับไม่ต่ำกว่าสารวัตรที่ได้รับมอบหมาย๒.๒หัวหน้าตรวจคนเข้าเมืองจังหวัดหรือหัวหน้าด่านตรวจคนเข้าเมืองซึ่งเป็นหน่วยงานที่ขึ้นการบังคับบัญชาต่อกองบังคับการตรวจคนเข้าเมืองโดยตรงซึ่งมีระดับตำแหน่งสารวัตรหรือข้าราชการตำรวจชั้นสัญญาบัตรผู้ที่มีหน้าที่รับผิดชอบที่ได้รับมอบหมาย๓.การประทับตราสำนักงานตรวจคนเข้าเมืองในหนังสือสำคัญประจำตัวผู้ควบคุมพาหนะและคนประจำพาหนะ(ตม.๑) ให้ใช้ตราประทับตาม ผนวก ก. แบบแนบท้ายคำสั่งนี้ทั้งนี้ตั้งแต่วันที่ ๓๐ มกราคม พ.ศ. ๒๕๖๐ เป็นต้นไปสั่ง ณ วันที่ ๒๗มกราคม พ.ศ. ๒๕๖๐พลตำรวจโท ณัฐธร เพราะสุนทรผู้บัญชาการสำนักงานตรวจคนเข้าเมือง[เอกสารแนบท้าย]๑. ผนวกก รูปแบบตราประทับสานักงานตรวจคนเข้าเมืองในหนังสือสำคัญประจำตัวผู้ควบคุมพาหนะและคนประจาพาหนะ(ตม.๑)(ดูข้อมูลจากภาพกฎหมาย)ภวรรณตรี/จัดทำ๓๑ มีนาคม ๒๕๖๐ปุณิกา/ตรวจ๓๑ มีนาคม ๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๙๒ ง/หน้า ๔๑/๓๐ มีนาคม ๒๕๖๐
ประกาศกระทรวงการคลังประกาศกระทรวงการคลังว่าด้วยภาษีเงินได้ปิโตรเลียมเรื่องกำหนดองค์การ สถานสาธารณกุศล สถานพยาบาลและสถานศึกษาตามมาตรา ๒๘ (๒) (ข) แห่งพระราชบัญญัติภาษีเงินได้ปิโตรเลียมพ.ศ. ๒๕๑๔---------------------------- อาศัยอำนาจตามความในมาตรา๒๘ (๒) (ข) แห่งพระราชบัญญัติภาษีเงินได้ปิโตรเลียม พ.ศ. ๒๕๑๔ รัฐมนตรีว่าการกระทรวงการคลังประกาศดังต่อไปนี้ ๑.ให้กำหนดองค์การ สถานสาธารณกุศล สถานพยาบาล และสถานศึกษา ที่กระทรวงการคลังประกาศกำหนดตามมาตรา ๔๗ (๗) (ข) แห่งประมวลรัษฎากรเป็นองค์การสถานสาธารณกุศล สถานพยาบาล และสถานศึกษา ตามมาตรา ๒๘ (๒)(ข) แห่งพระราชบัญญัติภาษีเงินได้ปิโตรเลียม พ.ศ. ๒๕๑๔ ๒.ประกาศนี้ให้ใช้บังคับตั้งแต่บัดนี้เป็นต้นไป ประกาศณ วันที่ ๘ กันยายน พ.ศ. ๒๕๑๔ ส. วินิจฉัยกุล รัฐมนตรีว่าการกระทรวงการคลัง[รก.๒๕๑๔/๑๐๑/๒๕๕๙/๒๑ กันยายน ๒๕๑๔] จารุวรรณ/พิมพ์ ๑๑ตุลาคม ๒๕๔๕ A+B(C)
ประกาศกระทรวงการคลังประกาศกระทรวงการคลังเรื่องการปรับลดวงเงินการจำหน่ายตั๋วเงินคลังในเดือนสิงหาคม พ.ศ. ๒๕๕๒[๑] ตามประกาศกระทรวงการคลัง เรื่องการจำหน่ายตั๋วเงินคลังในเดือนสิงหาคม พ.ศ. ๒๕๕๒ ลงวันที่ ๒๗ กรกฎาคม ๒๕๕๒ได้กำหนดการจำหน่ายตั๋วเงินคลัง ประจำเดือนสิงหาคม ๒๕๕๒ รวม ๑๒ งวด เป็นเงินจำนวน๗๖,๐๘๑ ล้านบาท นั้นกระทรวงการคลังขอประกาศปรับลดวงเงินการจำหน่ายตั๋วเงินคลังในเดือนสิงหาคมพ.ศ. ๒๕๕๒ โดยมีรายละเอียด ดังนี้งวดที่วันที่จำหน่ายวงเงินที่ประกาศ(ล้านบาท)วงเงินหลังปรับลด(ล้านบาท)L43/91/52๒๔ สิงหาคม ๒๕๕๒๗,๐๘๑๖,๕๔๑ทำให้วงเงินการจำหน่ายตั๋วเงินคลังในเดือนสิงหาคมพ.ศ. ๒๕๕๒ ปรับลดจากจำนวน ๗๖,๐๘๑ ล้านบาท เป็นจำนวน ๗๕,๕๔๑ล้านบาทประกาศณ วันที่ ๒๕ สิงหาคม พ.ศ. ๒๕๕๒พงษ์ภาณุเศวตรุนทร์ผู้อำนวยการสำนักงานบริหารหนี้สาธารณะปฏิบัติราชการแทนรัฐมนตรีว่าการกระทรวงการคลังปริยานุช/ผู้จัดทำ๒๙กันยายน ๒๕๕๒[๑]ราชกิจจานุเบกษา เล่ม ๑๒๖/ตอนพิเศษ ๑๓๗ ง/หน้า ๖/๒๑ กันยายน ๒๕๕๒
คำพิพากษาศาลฎีกาที่ 9661/2559หลักกฎหมาย: พ.ร.บ.หลักทรัพย์และตลาดหลักทรัพย์ พ.ศ.2535 มาตรา 308 กำหนดความผิดของกรรมการ ผู้จัดการ หรือบุคคลใดซึ่งรับผิดชอบในการดำเนินงานของนิติบุคคลตาม พ.ร.บ.หลักทรัพย์และตลาดหลักทรัพย์ พ.ศ.2535 เบียดบังเอาทรัพย์ของนิติบุคคลเป็นของตนหรือบุคคลที่สามโดยทุจริต จำเลยที่ 3 เป็นนิติบุคคลอีกแห่งหนึ่ง ไม่ได้เป็นกรรมการ ผู้จัดการ หรือบุคคลซึ่งรับผิดชอบในการดำเนินงานของโจทก์ร่วม แม้การกระทำของจำเลยที่ 3 เป็นการสั่งจ่ายเช็คที่ไม่มีเงินและไม่มีวงเงินในบัญชีกระแสรายวัน แล้วจำเลยที่ 1 และที่ 2 อนุมัติสินเชื่อตั้งวงเงินชั่วคราวโดยมิชอบ เป็นเหตุให้จำเลยที่ 3 ได้เงินดังกล่าวไปจากโจทก์ร่วม ซึ่งลักษณะเป็นการร่วมวางแผนและร่วมลงมือมาแต่ต้น แต่ไม่อาจลงโทษจำเลยที่ 3 ฐานเป็นตัวการได้ อย่างไรก็ดี บทบัญญัติมาตรา 315 ได้กำหนดความผิดไว้โดยเฉพาะสำหรับผู้ช่วยเหลือหรือให้ความสะดวกในการที่กรรมการ ผู้จัดการ หรือบุคคลซึ่งรับผิดชอบในการดำเนินงานของนิติบุคคลตาม พ.ร.บ.หลักทรัพย์และตลาดหลักทรัพย์ พ.ศ.2535 กระทำความผิดตามมาตรา 308 ไม่ว่าก่อนหรือขณะกระทำความผิดแล้ว อาชญากรรมทางธุรกิจมีความซับซ้อนหลายขั้นตอน การกระทำของจำเลยที่ 3 เป็นส่วนหนึ่งในขั้นตอนดังกล่าว อันเป็นความผิดตามมาตรา 315 ประกอบมาตรา 308 จึงไม่ต้องปรับบทตาม ป.อ. มาตรา 86 ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 9661/2559พนักงานอัยการ สำนักงานอัยการสูงสุดโจทก์บริษัท กรุงเทพฯ พาณิชย์การ จำกัด (มหาชน)โจทก์ร่วมนายเกริกเกียรติ ชาลีจันทร์ กับพวกจำเลย ป.อ. ม. 86 พ.ร.บ.หลักทรัพย์และตลาดหลักทรัพย์ พ.ศ.2535 ม. 308, ม. 315พ.ร.บ.หลักทรัพย์และตลาดหลักทรัพย์ พ.ศ.2535 มาตรา 308 กำหนดความผิดของกรรมการ ผู้จัดการ หรือบุคคลใดซึ่งรับผิดชอบในการดำเนินงานของนิติบุคคลตาม พ.ร.บ.หลักทรัพย์และตลาดหลักทรัพย์ พ.ศ.2535 เบียดบังเอาทรัพย์ของนิติบุคคลเป็นของตนหรือบุคคลที่สามโดยทุจริต จำเลยที่ 3 เป็นนิติบุคคลอีกแห่งหนึ่ง ไม่ได้เป็นกรรมการ ผู้จัดการ หรือบุคคลซึ่งรับผิดชอบในการดำเนินงานของโจทก์ร่วม แม้การกระทำของจำเลยที่ 3 เป็นการสั่งจ่ายเช็คที่ไม่มีเงินและไม่มีวงเงินในบัญชีกระแสรายวัน แล้วจำเลยที่ 1 และที่ 2 อนุมัติสินเชื่อตั้งวงเงินชั่วคราวโดยมิชอบ เป็นเหตุให้จำเลยที่ 3 ได้เงินดังกล่าวไปจากโจทก์ร่วม ซึ่งลักษณะเป็นการร่วมวางแผนและร่วมลงมือมาแต่ต้น แต่ไม่อาจลงโทษจำเลยที่ 3 ฐานเป็นตัวการได้ อย่างไรก็ดี บทบัญญัติมาตรา 315 ได้กำหนดความผิดไว้โดยเฉพาะสำหรับผู้ช่วยเหลือหรือให้ความสะดวกในการที่กรรมการ ผู้จัดการ หรือบุคคลซึ่งรับผิดชอบในการดำเนินงานของนิติบุคคลตาม พ.ร.บ.หลักทรัพย์และตลาดหลักทรัพย์ พ.ศ.2535 กระทำความผิดตามมาตรา 308 ไม่ว่าก่อนหรือขณะกระทำความผิดแล้ว อาชญากรรมทางธุรกิจมีความซับซ้อนหลายขั้นตอน การกระทำของจำเลยที่ 3 เป็นส่วนหนึ่งในขั้นตอนดังกล่าว อันเป็นความผิดตามมาตรา 315 ประกอบมาตรา 308 จึงไม่ต้องปรับบทตาม ป.อ. มาตรา 86(จิรนิติ หะวานนท์-พรเทพ อัมพรกลิ่นแก้ว-พิศิฏฐ์ สุดลาภา)ศาลอาญา - นางประทุมพร กำเหนิดฤทธิ์ศาลอุทธรณ์ - นายสุวัฒน์ วรรธนะหทัยแหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาอ.3211/2557หมายเลขคดีดำศาลชั้นต้นอ7251/2543หมายเลขคดีแดงศาลชั้นต้นอ3242/2551หมายเหตุ
คำพิพากษาศาลฎีกาที่ 1904/2542หลักกฎหมาย: โจทก์ชก ว.ที่แขนหนึ่งที เกิดรอยช้ำแดงหายได้ภายใน 4 ชั่วโมงโจทก์กระทำผิดขณะ ว.กำลังปฏิบัติหน้าที่ในเวลางานและภายในบริเวณบริษัทจำเลยซึ่งผิดระเบียบข้อบังคับเกี่ยวกับการทำงานเป็นกรณีร้ายแรง นอกจากนี้โจทก์ทำร้ายร่างกาย ว.ผู้ใต้บังคับบัญชาต่อหน้าพนักงานอื่นและบุคคลภายนอกในเวลาทำงานและในสถานที่ทำงานของจำเลย ย่อมทำให้จำเลยได้รับความเสียหายต่อภาพพจน์ และการปกครองบังคับบัญชาพนักงานในองค์กรของจำเลย การกระทำของจำเลยจึงเป็นการฝ่าฝืนข้อบังคับหรือระเบียบเกี่ยวกับการทำงานหรือคำสั่งอันชอบด้วยกฎหมายและเป็นธรรมของนายจ้างเป็นกรณีที่ร้ายแรงตามประกาศกระทรวงมหาดไทย เรื่องการคุ้มครองแรงงาน ข้อ 47 (3) ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 1904/2542นายสินธ์ชัย สุวพรโจทก์บริษัทเสริมสุข จำกัด (มหาชน)จำเลย ประกาศกระทรวงมหาดไทย เรื่อง การคุ้มครองแรงงาน ม. 47 (3)โจทก์ชก ว.ที่แขนหนึ่งที เกิดรอยช้ำแดงหายได้ภายใน 4 ชั่วโมงโจทก์กระทำผิดขณะ ว.กำลังปฏิบัติหน้าที่ในเวลางานและภายในบริเวณบริษัทจำเลยซึ่งผิดระเบียบข้อบังคับเกี่ยวกับการทำงานเป็นกรณีร้ายแรง นอกจากนี้โจทก์ทำร้ายร่างกาย ว.ผู้ใต้บังคับบัญชาต่อหน้าพนักงานอื่นและบุคคลภายนอกในเวลาทำงานและในสถานที่ทำงานของจำเลย ย่อมทำให้จำเลยได้รับความเสียหายต่อภาพพจน์ และการปกครองบังคับบัญชาพนักงานในองค์กรของจำเลย การกระทำของจำเลยจึงเป็นการฝ่าฝืนข้อบังคับหรือระเบียบเกี่ยวกับการทำงานหรือคำสั่งอันชอบด้วยกฎหมายและเป็นธรรมของนายจ้างเป็นกรณีที่ร้ายแรงตามประกาศกระทรวงมหาดไทย เรื่องการคุ้มครองแรงงาน ข้อ 47 (3)(พูนศักดิ์ จงกลนี-เสมอ อินทรศักดิ์-อร่าม หุตางกูร)ศาลแรงงานกลาง - นายธีระยุทธ ทรัพย์นภาพรศาลอุทธรณ์ - แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 1904/2542นายสินธ์ชัย สุวพรโจทก์บริษัทเสริมสุข จำกัด (มหาชน)จำเลย ประกาศกระทรวงมหาดไทย เรื่อง การคุ้มครองแรงงาน ม. 47 (3)โจทก์ชก ว.ที่แขนหนึ่งที เกิดรอยช้ำแดงหายได้ภายใน 4 ชั่วโมงโจทก์กระทำผิดขณะ ว.กำลังปฏิบัติหน้าที่ในเวลางานและภายในบริเวณบริษัทจำเลยซึ่งผิดระเบียบข้อบังคับเกี่ยวกับการทำงานเป็นกรณีร้ายแรง นอกจากนี้โจทก์ทำร้ายร่างกาย ว.ผู้ใต้บังคับบัญชาต่อหน้าพนักงานอื่นและบุคคลภายนอกในเวลาทำงานและในสถานที่ทำงานของจำเลย ย่อมทำให้จำเลยได้รับความเสียหายต่อภาพพจน์ และการปกครองบังคับบัญชาพนักงานในองค์กรของจำเลย การกระทำของจำเลยจึงเป็นการฝ่าฝืนข้อบังคับหรือระเบียบเกี่ยวกับการทำงานหรือคำสั่งอันชอบด้วยกฎหมายและเป็นธรรมของนายจ้างเป็นกรณีที่ร้ายแรงตามประกาศกระทรวงมหาดไทย เรื่องการคุ้มครองแรงงาน ข้อ 47 (3)(พูนศักดิ์ จงกลนี-เสมอ อินทรศักดิ์-อร่าม หุตางกูร)ศาลแรงงานกลาง - นายธีระยุทธ ทรัพย์นภาพรศาลอุทธรณ์ - แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
ประกาศสํานักงานมาตรฐานผลิตภัณฑ์อุตสาหกรรมเรื่อง การยกเลิกและกําหนดให้ผลิตภัณฑ์อุตสาหกรรมเหล็กโครงสร้างรูปพรรณขึ้นรูปเย็นต้องเป็นไปตามมาตรฐาน---------------------------อื่นๆ - ตามที่ได้มีพระราชกฤษฎีกากําหนดให้ผลิตภัณฑ์อุตสาหกรรมเหล็กโครงสร้างรูปพรรณขึ้นรูปเย็นต้องเป็นไปตามมาตรฐาน พ.ศ. 2540 ไปแล้ว นั้น บัดนี้ คณะกรรมการมาตรฐานผลิตภัณฑ์อุตสาหกรรมเห็นสมควรยกเลิกมาตรฐานผลิตภัณฑ์อุตสาหกรรมเหล็กโครงสร้างรูปพรรณขึ้นรูปเย็น ตามพระราชกฤษฎีกาดังกล่าวและกําหนดให้ผลิตภัณฑ์อุตสาหกรรมเหล็กโครงสร้างรูปพรรณขึ้นรูปเย็น ต้องเป็นไปตามมาตรฐาน มาตรฐานเลขที่ มอก. 1228-2549 ซึ่งจะต้องตราเป็นพระราชกฤษฎีกาตามบทบัญญัติแห่งพระราชบัญญัติมาตรฐานผลิตภัณฑ์อุตสาหกรรม พ.ศ. 2511 ในลําดับต่อไป ก่อนตราพระราชกฤษฎีกา สํานักงานมาตรฐานผลิตภัณฑ์อุตสาหกรรม จึงให้มีการรับฟังความคิดเห็นของกลุ่มผู้มีส่วนได้เสียหรือผู้มีประโยชน์เกี่ยวข้องตามมาตรฐานดังกล่าว เพื่อนํามาประกอบการพิจารณาดําเนินการตราพระราชกฤษฎีกาต่อไป ทั้งนี้ ผู้ประสงค์จะแสดงความคิดเห็นให้แสดงความคิดเห็นพร้อมทั้งเหตุผล โดยระบุชื่อ ที่อยู่ของผู้ที่แสดงความคิดเห็นต่อสํานักงาน ฯ ภายใน 30 วัน นับแต่วันประกาศ ผู้ที่ประสงค์จะทราบรายละเอียดการกําหนดมาตรฐานดังกล่าว โปรดติดต่อขอดูได้ที่กองนิติการ สํานักงานมาตรฐานผลิตภัณฑ์อุตสาหกรรม กระทรวงอุตสาหกรรม หรือ [www.tisi.go]( จึงประกาศมาให้ทราบทั่วกันผู้มีอํานาจลงนาม - ประกาศ ณ วันที่ 9 มกราคม พ.ศ. 2550 ไพโรจน์ สัญญะเดชากุลเลขาธิการสํานักงานมาตรฐานผลิตภัณฑ์อุตสาหกรรม
ประกาศธนาคารแห่งประเทศไทยประกาศธนาคารแห่งประเทศไทยเรื่องวันหยุดทำการของบริษัทเงินทุน และบริษัทเครดิตฟองซิเอร์ประจำปีพ.ศ. ๒๕๔๔------------ อาศัยอำนาจตามความในมาตรา๓๗ และมาตรา ๕๖ แห่งพระราชบัญญัติการประกอบธุรกิจเงินทุน ธุรกิจหลักทรัพย์และธุรกิจเครดิตฟองซิเอร์ พ.ศ. ๒๕๒๒ ซึ่งแก้ไขเพิ่มเติมโดยพระราชกำหนดแก้ไขเพิ่มเติมพระราชบัญญัติการประกอบธุรกิจเงินทุน ธุรกิจหลักทรัพย์ และธุรกิจเครดิตฟองซิเอร์ พ.ศ. ๒๕๒๒ (ฉบับที่ ๒)พ.ศ. ๒๕๒๘ ธนาคารแห่งประเทศไทยออกประกาศกำหนดวันหยุดทำการของบริษัทเงินทุนและบริษัทเครดิตฟองซิเอร์ประจำปี พ.ศ. ๒๕๔๔ ไว้ดังนี้ ๑.วันจันทร์ ๑ มกราคม วันขึ้นปีใหม่ ๒.วันอังคาร ๒ มกราคม ชดเชยวันเริ่มเทศกาลปีใหม่ ๓.วันพฤหัสบดี ๘ กุมภาพันธ์ วันมาฆบูชา ๔.วันศุกร์ ๖ เมษายน วันพระบาทสมเด็จพระพุทธยอดฟ้า จุฬาโลกมหาราชและวันที่ระลึก มหาจักรีบรมราชวงศ์ ๕.วันศุกร์ ๑๓ เมษายน วันสงกรานต์ ๖.วันจันทร์ ๑๖ เมษายน ชดเชยวันสงกรานต์ ๗.วันอังคาร ๑ พฤษภาคม วันแรงงานแห่งชาติ ๘.วันจันทร์ ๗ พฤษภาคม วันวิสาขบูชา ๙.วันอังคาร ๘ พฤษภาคม ชดเชยวันฉัตรมงคล ๑๐.วันศุกร์ ๖ กรกฎาคม วันเข้าพรรษา ๑๑.วันจันทร์ ๑๓ สิงหาคม ชดเชยวันเฉลิมพระชนมพรรษา สมเด็จพระนางเจ้าฯพระบรม ราชินีนาถ ๑๒.วันอังคาร ๒๓ ตุลาคม วันปิยมหาราช ๑๓.วันพุธ ๕ ธันวาคม วันเฉลิมพระชนมพรรษา พระบาทสมเด็จพระเจ้าอยู่หัว ๑๔.วันจันทร์ ๑๐ ธันวาคม วันพระราชทานรัฐธรรมนูญ ๑๕.วันจันทร์ ๓๑ ธันวาคม วันสิ้นปี สำหรับบริษัทเงินทุนและบริษัทเครดิตฟองซิเอร์ในจังหวัดนราธิวาส จังหวัดปัตตานี จังหวัดยะลา และจังหวัดสตูลให้หยุดในตรุษอีดิ้ลฟิตริ(วันรายอปอซอ) ตามประกาศสำนักจุฬาราชมนตรีอีกวันหนึ่งหากวันตรุษดังกล่าวไม่ตรงกับวันหยุดตามที่กล่าวข้างต้น หรือวันหยุดประจำสัปดาห์ ประกาศ ณ วันที่ ๑๓ มิถุนายน พ.ศ. ๒๕๔๓ หม่อมราชวงศ์จัตุมงคล โสณกุล ผู้ว่าการ ธนาคารแห่งประเทศไทย[รก.๒๕๔๓/พ.๕๘ง/๑๔/๑๙ มิถุนายน ๒๕๔๓]
คำพิพากษาศาลฎีกาที่ 1234/2505หลักกฎหมาย: นิติกรรมอำพรางนั้น หมายถึงบุคคลสองฝ่ายตกลงทำนิติกรรมอันหนึ่ง แต่ไม่แสดงเจตนาออกมาเช่นนั้น แสร้งทำเป็นนิติกรรมอีกอันหนึ่งเพื่ออำพรางนิติกรรมที่เขาแสดงเจตนาอันแท้จริง ผูกนิติสัมพันธ์กันขึ้นนั้นกฎหมายจึงให้บังคับตามเจตนาอันแท้จริงนั้นได้กรณีที่จำเลยได้แสดงเจตนาตกลงกับโจทก์ และจดทะเบียนแสดงเจตนานั้นต่อพนักงานเจ้าหน้าที่ โอนกรรมสิทธิ์ในทรัพย์สินของจำเลยไปให้โจทก์เป็นการขายฝากแล้วนั้น จำเลยจะขอสืบพยานว่าพฤติการณ์เป็นจำนอง โดยไม่มีสัญญาจำนองอันแท้จริงอีกอันหนึ่ง หาได้ไม่ เพราะเป็นการขอสืบเปลี่ยนแปลงแก้ไขเอกสาร ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 1234/2505นางสาวสมบัติ ขจรบุญโจทก์นางฟู สาลิตุลจำเลย ป.พ.พ. ป.วิ.พ. นิติกรรมอำพรางนั้น หมายถึงบุคคลสองฝ่ายตกลงทำนิติกรรมอันหนึ่ง แต่ไม่แสดงเจตนาออกมาเช่นนั้น แสร้งทำเป็นนิติกรรมอีกอันหนึ่งเพื่ออำพรางนิติกรรมที่เขาแสดงเจตนาอันแท้จริง ผูกนิติสัมพันธ์กันขึ้นนั้นกฎหมายจึงให้บังคับตามเจตนาอันแท้จริงนั้นได้กรณีที่จำเลยได้แสดงเจตนาตกลงกับโจทก์ และจดทะเบียนแสดงเจตนานั้นต่อพนักงานเจ้าหน้าที่ โอนกรรมสิทธิ์ในทรัพย์สินของจำเลยไปให้โจทก์เป็นการขายฝากแล้วนั้น จำเลยจะขอสืบพยานว่าพฤติการณ์เป็นจำนอง โดยไม่มีสัญญาจำนองอันแท้จริงอีกอันหนึ่ง หาได้ไม่ เพราะเป็นการขอสืบเปลี่ยนแปลงแก้ไขเอกสาร(ประมูล สุวรรณศร-ยง เหลืองรังษี-เสนอ บุณยเกียรติ)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 1234/2505นางสาวสมบัติ ขจรบุญโจทก์นางฟู สาลิตุลจำเลย ป.พ.พ. ป.วิ.พ. นิติกรรมอำพรางนั้น หมายถึงบุคคลสองฝ่ายตกลงทำนิติกรรมอันหนึ่ง แต่ไม่แสดงเจตนาออกมาเช่นนั้น แสร้งทำเป็นนิติกรรมอีกอันหนึ่งเพื่ออำพรางนิติกรรมที่เขาแสดงเจตนาอันแท้จริง ผูกนิติสัมพันธ์กันขึ้นนั้นกฎหมายจึงให้บังคับตามเจตนาอันแท้จริงนั้นได้กรณีที่จำเลยได้แสดงเจตนาตกลงกับโจทก์ และจดทะเบียนแสดงเจตนานั้นต่อพนักงานเจ้าหน้าที่ โอนกรรมสิทธิ์ในทรัพย์สินของจำเลยไปให้โจทก์เป็นการขายฝากแล้วนั้น จำเลยจะขอสืบพยานว่าพฤติการณ์เป็นจำนอง โดยไม่มีสัญญาจำนองอันแท้จริงอีกอันหนึ่ง หาได้ไม่ เพราะเป็นการขอสืบเปลี่ยนแปลงแก้ไขเอกสาร(ประมูล สุวรรณศร-ยง เหลืองรังษี-เสนอ บุณยเกียรติ)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ